pythainlp/thai_wikipedia_clean_20230101 huggingface dataset:
เลดีมาร์การีตา อาร์มสตรอง-โจนส์  เกิดเมื่อวันที่ 14 พฤษภาคม พ.ศ. 2545 เป็นธิดาคนเดียวและคนสุดท้องในเดวิด อาร์มสตรอง-โจนส์, เอิร์ลที่ 2 แห่งสโนว์ดอน และเซเรนา อาร์มสตรอง-โจนส์, เคาน์เตสแห่งสโนว์ดอน เป็นพระนัดดาในเจ้าหญิงมาร์กาเรต เคาน์เตสแห่งสโนว์ดอน และยังเป็นพระญาติใกล้ชิดกับสมเด็จพระราชินีนาถเอลิซาเบธที่ 2 แห่งสหราชอาณาจักร โดยปัจจุบันนั้นเลดีมาร์การีตาอยู่ในลำดับที่ 23 ในการสืบราชบัลลังก์ ซึ่งก่อนที่เธอจะเกิดไม่นาน สมเด็จพระราชินีเอลิซาเบธ พระราชชนนี พระปัยยิกาก็เสด็จสวรรคต โดยเธอมีบิดามารดาทูลหัวคือ เลดีซาราห์ แชตโท วิลเลียม สแตนโฮล์ป
ยุทธการที่ระไซนี
ยุทธการที่ระไซนี (23-27 มิถุนายน ค.ศ. 1941) เป็นการสู้รบรถถังขนาดใหญ่ที่เกิดขึ้นในช่วงแรกของปฏิบัติการบาร์บารอสซา เยอรมันได้เข้ารุกรานสหภาพโซเวียต การสู้รบครั้งนี้เป็นการต่อสู้ระหว่างส่วนหนึ่งของกลุ่มพันเซอร์ที่ 4 ของเยอรมันและเหล่าทหารยานยนต์ที่ 3 พร้อมกับเหล่าทหารยานยนต์ที่ 12 ของโซเวียตในลิทัวเนีย 75 กิโลเมตร (47 ไมล์) ทางทิศตะวันตกเฉียงเหนือของเคานัส กองทัพแดงได้พยายามต้านทานและทำลายทหารเยอรมันที่ข้ามแม่น้ำเนมัน (Neman river) แต่ไม่สามารถขัดขวางพวกเขาจากการบุกรุกได้
ผลของการสู้รบครั้งนี้คือความพินาศย่อยยับของกองกำลังโซเซียตส่วนใหญ่ของแนวรบด้านตะวันตกเฉียงเหนือ ซึ่งได้เคลียร์เส้นทางสำหรับเยอรมันเพื่อเข้าโจมตีไปทางข้ามแม่น้ำ Daugava (Dvina ตะวันตก) การสู้รบรอบระไซนีเป็นหนึ่งในการสู้รบหลีกของช่วงเริ่มต้นของปฏิบัติการบาร์บารอสซา การอ้างอิงถึงในประวัติศาสตร์โซเวียตว่า ยุทธการป้องกันชายแดน (Border Defensive Battles) (22-27 มิถุนายน ค.ศ. 1941) และก่อตั้งให้เป็นส่วนหนึ่งของปฏิบัติการป้องกันทางยุทธศาสตร์ทะเลบอลติกของโซเวียตขนาดใหญ่
สุธรรม ภัทราคม
ศาสตราจารย์พิเศษ สุธรรม ภัทราคม เกิดเมื่อวันที่ 3 กันยายน พ.ศ. 2460 จบการศึกษาจากโรงเรียนสวนกุหลาบวิทยาลัย และมหาวิทยาลัยเพนซิลเวเนีย ด้านชีวิตครอบครัว สมรสกับคุณหญิงชัดเจน ภัทราคม บุตรีพระยาอุดรธานีศรีโขมสาครเขตต์ มีบุตร-ธิดา 5 คน
ศาสตราจารย์พิเศษ สุธรรม ภัทราคม ถึงแก่อนิจกรรมในวันที่ 3 มกราคม พ.ศ. 2533 โดยมีงานพระราชทานเพลิงศพ ณ เมรุหลวงหน้าพลับพลาอิศริยากรณ์ วัดเทพศิรินทราวาส เมื่อวันที่ 28 พฤษภาคม พ.ศ. 2533
ศาสตราจารย์พิเศษ สุธรรม ภัทราคม เป็นศาสตราจารย์พิเศษคณะนิติศาสตร์ จุฬาลงกรณ์มหาวิทยาลัย เคยดำรงตำแหน่งประธานศาลฎีกา ในระหว่างปี พ.ศ. 2517 ถึงปี พ.ศ. 2520 ต่อมาในเดือพฤศจิกายนของปีเดียวกัน ได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ และได้รับแต่งตั้งอีกวาระหนึ่งในรัฐบาลต่อมา จนกระทั่งลาออกจากตำแหน่งในเดือนกุมภาพันธ์ พ.ศ. 2523
ฮิระกะตะ
ฮิเดโอะ อิทามิ
ฟุนะบะชิ
นะระชิโนะ
ฮะนะมิงะวะ (ชิบะ)
อิชิกาวะ
อิซุมิ (เมือง)
คณิน บุญสุวรรณ
คณิน บุญสุวรรณ เดิมชื่อ บุญเลิศ เป็นบุตรของอำมาตย์ตรีแปลก กับยาใจ บุญสุวรรณ มีพี่น้อง 7 คน สมรสกับนางกรประภา (ชื่อเดิม: เพ็ญศิริ) บุญสุวรรณ มีบุตร 2 คน สำเร็จการศึกษาระดับปริญญาตรี คณะรัฐศาสตร์ มหาวิทยาลัยธรรมศาสตร์ ปริญญาโท คณะรัฐศาสตร์ มหาวิทยาลัยฮุสตัน สหรัฐอเมริกา
คะมะงะยะ
ชิโระอิ
ยะชิโยะ
ซะกุระ (เมือง)
ซะกูระ (เมือง)
อุระยะซุ
แม่น้ำโทะเนะ
แม่น้ำชินะโนะ
คณะการแพทย์แผนไทย มหาวิทยาลัยสงขลานครินทร์
คณะการแพทย์แผนไทย มหาวิทยาลัยสงขลานครินทร์  เป็นคณะหนึ่งในมหาวิทยาลัยสงขลานครินทร์ วิทยาเขตหาดใหญ่ โดยเป็นคณะวิชาที่จัดตั้งขึ้นเป็นอันดับ 14 ของมหาวิทยาลัย โดยรองศาสตราจารย์ ดร.ประเสริฐ  ชิตพงศ์ ซึ่งดำรงตำแหน่งอธิการบดีในขณะนั้นได้บรรจุหลักสูตรการแพทย์แผนไทยไว้ในช่วงเวลาของแผนฯ 9 (พ.ศ. 2545 - 2549) ของมหาวิทยาลัยฯ หลังจากที่ได้รับการเสนอให้มีการจัดการเรียนการสอนด้านการแพทย์แผนไทยจากรองศาสตราจารย์ ดร. สนั่น ศุภธีรสกุล จึงเป็นจุดเริ่มต้นของการจัดทำหลักสูตรทางด้านการแพทย์แผนไทยในมหาวิทยาลัยฯ
ในปี พ.ศ. 2543 มหาวิทยาลัยสงขลานครินทร์ ได้มีแนวคิดในการจัดการศึกษาด้านการแพทย์แผนไทย ในระดับปริญญาตรี เพื่อเป็นการอนุรักษ์ สืบทอด และพัฒนาภูมิปัญญาด้านการแพทย์แผนไทย ให้เกิดประโยชน์ต่อการดูแลสุขภาพของคนไทย เป็นส่วนหนึ่งของการสร้างความเข้มแข็งในการพึ่งพาตนเองด้านการดูแลสุขภาพของประชาชน กระทั่งในปี พ.ศ. 2547 มหาวิทยาลัยสงขลานครินทร์ ได้จัดตั้ง “โครงการจัดตั้งคณะการแพทย์แผนไทย” เพื่อรองรับการเปิดสอนหลักสูตรวิทยาศาสตรบัณฑิต สาขาวิชาการแพทย์แผนไทย โดยได้เปิดรับนักศึกษาในปีการศึกษา 2548 เป็นปีการศึกษาแรก “โครงการจัดตั้งคณะการแพทย์แผนไทย” ได้รับอนุมัติให้จัดตั้งเป็น “คณะการแพทย์แผนไทย” ในปี พ.ศ. 2550 (ตามมติที่ประชุมสภามหาวิทยาลัย ในคราวประชุม ครั้งที่ 302 (9/2550) เมื่อวันที่ 8 ธันวาคม 2550)
และในปี พ.ศ. 2552 คณะการแพทย์แผนไทยได้ปรับปรุงหลักสูตรเป็น “หลักสูตรการแพทย์แผนไทยบัณฑิต” ได้ใช้หลักสูตรปรับปรุง ตั้งแต่ปีการศึกษา 2553 ถึงปีการศึกษา 2554 และเนื่องจากได้มีประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 ในปี พ.ศ. 2554 จึงได้ปรับปรุงหลักสูตรอีกครั้งเพื่อให้เป็นไปตามกรอบมาตรฐานคุณวุฒิที่กำหนด โดยยังคงใช้ชื่อ “หลักสูตรการแพทย์แผนไทยบัณฑิต” และใช้หลักสูตรปรับปรุงใหม่นี้ ตั้งแต่ปีการศึกษา 2555 เป็นต้นมา ในการจัดการเรียนการสอน จะสอนและฝึกให้ผู้เรียนสามารถออกไปประกอบวิชาชีพด้านการแพทย์แผนไทยได้เป็นอย่างดี ทั้งในด้านการวินิจฉัยโรค การใช้ยารักษาโรค การปรุงยาแผนไทย การนวดไทย และการผดุงครรภ์ไทย ตามหลักการของการแพทย์แผนไทย
รายนามคณบดีคณะการแพทย์แผนไทย มหาวิทยาลัยสงขลานครินทร์ ตั้งแต่ก่อตั้งจนถึงปัจจุบันมีดังนี้
การลงเนินลาด
วาราส ซามูเอเลียน
วาราสดาต ซามูเอล "วาราส" ซามูเอเลียน (; ; ค.ศ. 1917 – 7 พฤศจิกายน ค.ศ. 1995) เป็นทั้งนักเขียน, จิตรกร และประติมากรชาวอเมริกันเชื้อสายอาร์มีเนียที่มีชื่อเสียง
แล้วในที่สุด ซามูเอเลียนก็ได้ตั้งรกรากอยู่ในรัฐแคลิฟอร์เนียในปี ค.ศ. 1946 เมื่อเดินทางมาถึงรัฐแคลิฟอร์เนีย เขาก็ได้ย้ายไปเบอร์ลิงเกมเพื่อมาใกล้ชิดกับพี่ชายของเขา ในช่วงเวลาชีวิตนี้ เขาได้เริ่มวาดภาพ ครั้นแล้ว เขาหันเหจากงานอดิเรกภาพวาด เข้าสู่ธุรกิจด้วยการเป็นช่างทาสีเครื่องหมาย เนื่องจากความสำเร็จของเขาในฐานะช่างทาสีเครื่องหมาย เขาก็ย้ายไปที่เบลมอนต์ รัฐแคลิฟอร์เนีย แล้วเขาก็ได้พบกับแอนน์ผู้เป็นภรรยาที่นั่น
วาราส ซามูเอเลียน ยังเป็นผู้เขียนหนังสือหลายเล่ม รวมถึงความสัมพันธ์กับวิลเลียม ซาโรยาน ที่ให้ชื่อว่า"วิลลีแอนด์มี" ("Willie and Me")
เขาเสียชีวิตเมื่อวันที่ 7 พฤศจิกายน ค.ศ. 1995 สิริอายุได้ 78 ปี
ในปี ค.ศ. 1965 วิลเลียม ซาโรยาน ได้เขียนนวนิยายขนาดสั้นที่อุทิศให้แก่วาราส ซามูเอเลียน โดยใช้ชื่อ"ฮูอีสวาลาส ?" ("Who is Varaz?")
ในวันที่ 1 กันยายน ค.ศ. 2010 "ศูนย์วัฒนธรรมวาราส ซามูเอเลียน" ได้รับการสร้างขึ้นในหมู่บ้านอาร์ติกของจังหวัดชีรัค ในประเทศอาร์มีเนีย เพื่อเป็นเกียรติแก่เขา อาคารนี้มีเนื้อที่ 6,000 ตารางฟุต และทำหน้าที่เป็นศูนย์ทรัพยากรวัฒนธรรมสำหรับหมู่บ้าน
ตู-ดู ตู-ดู
"ตู-ดู ตู-ดู"  เป็นเพลงของกลุ่มนักร้องหญิงจากประเทศเกาหลีใต้ แบล็กพิงก์ จากอีพีภาษาเกาหลีชุดที่หนึ่ง "สแควร์อัป" "ตู-ดู ตู-ดู" เป็นซิงเกิลนำของอีพี เพลงออกจำหน่ายวันที่ 15 มิถุนายน ค.ศ. 2018 โดยค่ายวายจีเอนเตอร์เทนเมนต์ และจัดจำหน่ายโดยจีนีมิวสิก เพลงเป็นแนวฮิปฮอปผสมป็อป เขียนและผลิตโดย เท็ดดี พัก และร่วมผลิตโดย 24, เบกกา บูม และอาร์.ที
"ตู-ดู ตู-ดู" ประสบความสำเร็จ จากผลรวมของนีลเซนมิวสิกในสัปดาห์แรกที่นับจำนวนการเปิดเพลงตามคำขอในสถานีวิทยุสหรัฐอเมริกา เพลงมียอดสตรีมมิง 12.4 ล้านครั้ง และยอดดาวน์โหลด 7,000 ครั้ง เพลงสามารถเปิดตัวในอันดับที่ 55 บนชาร์ต"บิลบอร์ด"ฮอต 100 กลายเป็นซิงเกิลแรกของแบล็กพิงก์ที่ได้เข้าชาร์ต"บิลบอร์ด" และถือว่าเป็นอันดับที่สูงที่สุดจากเกิร์ลกรุปเกาหลี ทำลายสถิติเพลง "โนบอดี" ของวันเดอร์เกิลส์ ในปี ค.ศ. 2009 ซึ่งเปิดตัวในอันดับที่ 76 นอกจากนี้เพลงยังติดชาร์ตอันดับที่ 78 ในสหราชอาณาจักร และอันดับที่ 22 ในแคนาดา ในเกาหลีใต้ "ตู-ดู ตู-ดู" เป็นเพลงที่มียอดดิจิทัลแกออนชาร์ตประจำสัปดาห์สูงที่สุดในปี ค.ศ. 2018 ด้วยยอด 85,411,467 บนแกออนชาร์ต
หลังจากแบล็กพิงก์ประกาศวันคัมแบ็กอย่างเป็นทางการ ยัง ฮย็อน-ซ็อก ผู้บริหารของวายจีเอนเตอร์เทนเมนต์ได้ปล่อยรายชื่อเพลงในอีพีชุดแรกของกลุ่ม "สแควร์อัป" ในวันที่ 4 มิถุนายน ค.ศ. 2018 โดยมี "ตู-ดู ตู-ดู" เป็นซิงเกิลนำ ชื่อของเพลงเป็นการสร้างคำใหม่และเป็นการเลียนเสียงธรรมชาติ (Onomatopoeia) ในวันที่ 7–8 มิถุนายน โปสเตอร์เคลื่อนไหวของเจนนีและลิซาถูกปล่อยออกมาตามลำดับ โดยเป็นโปสเตอร์ที่เปิดเผยบางท่อนของเพลงนี้ด้วยดนตรีอิเล็กทรอนิกส์ที่เรียบง่าย วายจีเอนเตอร์เทนเมนต์กล่าวว่า "ตู-ดู ตู-ดู" จะแสดงเอกลักษณ์ของแบล็กพิงก์ ดนตรีจะมีการนำเสียงเพอร์คัชชันแนวตะวันออกผสมกับเสียงผิวปากดังเดิม ในวันที่ 15 มิถุนายน เวลา 18.00 น. ตามเวลามาตรฐานเกาหลี เพลงออกจำหน่ายพร้อมกับแทร็กอื่น ๆ ที่บันทึกไว้ในอีพี "สแควร์อัป" โดยค่ายวายจีเอนเตอร์เทนเมนต์ปล่อยให้ดาวน์โหลดผ่านทางไอทูนส์ สำหรับสตรีมมิงในแอปเปิลมิวสิก, สปอทิฟาย และบนเว็บไซต์เพลงดิจิทัลของเกาหลีใต้
เพื่อเป็นส่วนหนึ่งของการโปรโมตเพลง แบล็กพิงก์แสดงเพลง "ตู-ดู ตู-ดู" ในรายการ "มิวสิกคอร์" ทางช่องเอ็มบีซีในวันที่ 16 มิถุนายน เป็นเวทีแรก และรายการ "อินกีกาโย" ทางช่องเอสบีเอส ในวันที่ 17 มิถุนายน ด้วย
ในระหว่างงานแถลงข่าวเปิดตัวอีพีชุดแรก "สแควร์อัป" แบล็กพิงก์เผยว่า "ตู-ดู ตู-ดู" ไม่ได้เป็นการเลียนเสียงของปืนเพียงอย่างเดียว อีกนัยหนึ่งหมายถึง การร่ายมนตร์ และบรรยายเพลงนี้ว่า "แข็งแกร่งและร้อนแรงมากกว่าเพลงก่อน ๆ ด้วยแฟชั่นฮิปฮอป" และแตกต่างจากเพลงก่อนหน้าด้วยภาพลักษณ์ที่ดูเป็นผู้ใหญ่มากขึ้นกว่าเดิม
"ตู-ดู ตู-ดู" เป็นเพลงแนวฮิปฮอปผสมป็อปที่มีบีทอันหนักหน่วง และมีความยาว 3 นาที 29 วินาที ในด้านเนื้อร้อง เพลงสื่อถึง "พลังของผู้หญิง" หรือสาวร้ายที่ทันสมัยและมั่นใจในตัวเอง ที่เห็นได้จากท่อนที่ร้องว่า "ฉันอยู่เหนือกว่าใคร ๆ เหมือนกับปลาที่อยู่ในน้ำ" (눈 높인 꼭대기 물 만난 물고기) และในท่อนที่ร้องว่า "ฉันจะดึงหรือผลักคุณออกไปไกล ๆ ก็ทำได้หมด เพราะฉันมันเป็นยัยตัวร้าย" (널 당기는 것도 멀리 밀치는 것도 제멋대로 하는 Bad girl) "ตู-ดู ตู-ดู" ผลิตโดย เทดดี พัก, 24, เบกกา บูม และอาร์.ที เพลงมีจังหวะที่ชัดเจน/แข็งแกร่ง และจังหวะเพอร์คัชชันแบบตะวันออกผสมกับเสียงผิวปากดังเดิมที่เป็นเอกลักษณ์ของกลุ่ม
มิวสิกวิดีโอของเพลง "ตู-ดู ตู-ดู" กำกับโดยซอ ฮย็อน-ซึง ซึ่งเคยกำกับวิดีโอให้แบล็กพิงก์หลายครั้งตั้งแต่ซิงเกิลอัลบั้มเปิดตัว "สแควร์วัน" ในเพลง "บูมบายาห์", ซิงเกิลอัลบั้มที่สอง "สแควร์ทู" ในเพลง "เพลย์อิงวิทไฟร์" และเพลง "แอสอิฟอิตส์ยัวร์ลาสต์" ในปี ค.ศ. 2017 การถ่ายทำเริ่มขึ้นในวันที่ 10 พฤษภาคม ค.ศ. 2018 และได้เผยแพร่มิวสิกวิดีโอในวันที่ 15 มิถุนายน ทางช่องแบล็กพิงก์อย่างเป็นทางการ ในยูทูบ
ภาพพื้นหลังสีชมพูที่ปรากฏตลอดในมิวสิกวิดีโอ, กระดานหมากรุก, ห้องเก็บเงินดอลลาร์, ห้องคลาสสิกที่มีกระจกสี, ซากปรักหักพัง, รถถังที่ประดับไปด้วยเพชร ยี่ห้อ ที-34,ใช้ เครื่องยนต์โตโยต้า 2TR-FE สมาชิกแต่ละคนของแบล็กพิงก์สวมใส่เสื้อผ้าที่มีสไตล์แตกต่างกันและตัดกับฉากหลัง แสดงให้เห็นถึง "ความงามที่ตรงกันข้าม"
หลังจากปล่อยมิวสิกวิดีโอ ทามาร์ เฮอร์แมน จาก "บิลบอร์ด" เขียนว่า การกลับมาของแบล็กพิงก์คือ "การปฏิวัติ" (revolution) ในมิวสิกวิดีโอจะมีฉากเดี่ยวของสมาชิกรวมอยู่ด้วย เช่น ฉากการแร็ปบนรถถังที่ระยิบระยับ, ฉากของกลุ่มปาปารัสซี, ฉากที่นั่งอยู่บนโคมระย้าขณะกำลังแกว่ง และอื่น ๆ ล้วนแต่ดึงดูดความสนใจจากผู้ชม และยกย่องความพิถีพิถันของมิวสิกวิดีโอ ไบรอัน โรลิ จากนิตยสาร "ฟอบส์" เขียนว่า ฉากในมิวสิกวิดีโอที่น่าดึงดูดคือ ฉากที่สมาชิกทั้งสี่เดินวางมาดมาอย่างร้อนแรง, การแกว่งอยู่บนโคมระย้า และฉากโยนป็อปคอร์นเข้าปากขณะอยู่บนรถถังที่ประดับเพชร เขายังยกย่องว่า "ตู-ดู ตู-ดู" เป็นมิวสิกวิดีโอที่แสดงถึงความโดดเด่นของแบล็กพิงก์
จากข้อมูลของ "บิลบอร์ด" มิวสิกวิดีโอเพลง "ตู-ดู ตู-ดู" กลายเป็นวิดีโอออนไลน์ที่มียอดผู้ชมมากที่สุดใน 24 ชั่วโมงแรกของกลุ่มนักร้องหญิงทั่วโลก ด้วยจำนวนผู้ชม 36.2 ล้านครั้ง และอยู่ในอันดับสองของมิวสิกวิดีโอที่มีผู้ชมมากที่สุดภายใน 24 ชั่วโมงแรกบนยูทูบ รองจากเพลง "ลุกวอตยูเมดมีดู" ของเทย์เลอร์ สวิฟต์ นอกจากนี้ยังกลายเป็นมิวสิกวิดีโอเพลงเกาหลีที่มีผู้ชมมากที่สุดใน 24 ชั่วโมงแรก แซงเพลง "คังนัมสไตล์" ของไซ (36 ล้านครั้ง) และ "เฟกเลิฟ" ของบีทีเอส (35.9 ล้านครั้ง)
พันเอกวันชนะ สวัสดี
กฎหมายเนือร์นแบร์ก
กาตาลินาแห่งอารากอน พระราชินีแห่งอังกฤษ
หน่วยบัญชาการทหารสหรัฐภาคอินโดแปซิฟิก
หน่วยบัญชาการทหารสหรัฐภาคอินโดแปซิฟิก (United States Indo-Pacific Command) คือหนึ่งในสิบเอ็ดหน่วยบัญชาการรบรวมสังกัดกระทรวงกลาโหมสหรัฐ พื้นที่รับผิดชอบคือในภูมิภาคอินโดแปซิฟิก
หน่วยนี้มีชื่อแรกก่อตั้งว่า หน่วยบัญชาการทหารสหรัฐภาคแปซิฟิก (United States Pacific Command) แต่เปลี่ยนมาเป็นชื่อปัจจุบันเมื่อวันที่ 30 พฤษภาคม ค.ศ. 2018 เพื่อเป็นการให้ความสำคัญกับความเชื่อมโยงที่เพิ่มขึ้นระหว่างมหาสมุทรอินเดียและมหาสมุทรแปซิฟิก
หน่วยบัญชาการทหารสหรัฐภาคอินโดแปซิฟิกนี้เป็นกองกำลังที่มีขนาดใหญ่และเก่าแก่ที่สุดในบรรดาหน่วยบัญชาการรบรวม ซึ่งมีพื้นที่รับผิดชอบครอบคลุม 260 ล้านตารางกิโลเมตร ตั้งแต่ชายฝั่งตะวันตกของสหรัฐจนถึงแนวพรมแดนทางทะเลฝั่งตะวันออกของประเทศปากีสถาน เส้นเมริเดียน 66° ลองจิจูดทางตะวันออกของกรีนิช และจากอาร์กติกไปยังแอนตาร์กติกา
USPACOM
แอนน์ บุลิน พระราชินีแห่งอังกฤษ
เจน ซีมัวร์ พระราชินีแห่งอังกฤษ
แคเธอรีน ฮอเวิร์ด พระราชินีแห่งอังกฤษ
กระทรวงสถานการณ์ฉุกเฉิน (ประเทศรัสเซีย)
กระทรวงกิจการอาสารักษาดินแดน ป้องกันพลเรือน กรณีฉุกเฉิน และ การจัดการผลกระทบจากภัยพิบัติธรรมชาติแห่งสหพันธรัฐรัสเซีย (รัสเซีย: Министерство России по делам гражданской обороны, чрезвычайным ситуациям и ликвидации последствий стихийных бедствий) หรือเป็นที่รู้จักกันในนาม กระทรวงสถานการณ์ฉุกเฉิน, MChS (รัสเซีย: Министерство по чрезвычайным ситуациям – МЧС России) หรือในระดับสากลคือ EMERCOM (ย่อมาจาก "Emergency Control Ministry") เป็นหน่วยงานของรัฐที่ดูแลบริการฉุกเฉินของพลเรือนในประเทศรัสเซีย
ประธานาธิบดีบอริส เยลต์ซิน ได้ก่อตั้งกระทรวงสถานการณ์ฉุกเฉินในวันที่ 10 มกราคม 1994 แม้ว่าประวัติการจัดตั้งกระทรวงจะสามารถสืบย้อนไปถึงวันที่ 27 ธันวาคม 1990 เมื่อสหพันธ์สาธารณรัฐสังคมนิยมโซเวียตรัสเซียได้จัดตั้งหน่วยกู้ภัยรัสเซีย และมอบหมายภารกิจนี้ในการตอบสนองอย่างรวดเร็วในกรณีฉุกเฉิน
ในปี ค.ศ. 2018 หน่วยงานนี้ได้ประสานงาน สำหรับการส่งเจ้าหน้าที่กู้ชีพในปฏิบัติการค้นหาและกู้ภัยถ้ำหลวง ที่ประเทศไทย
แคเธอรีน พารร์ พระราชินีแห่งอังกฤษ
แมรีที่ 1 แห่งอังกฤษ
Ministry of Emergency Situations (Russia)
เอลิซาเบธที่ 1 แห่งอังกฤษ
เอ็ดเวิร์ดที่ 6 แห่งอังกฤษ
เฮนรีที่ 8 แห่งอังกฤษ
เฮนรีที่ 7 แห่งอังกฤษ
เอลิซาเบธแห่งยอร์ก พระราชินีแห่งอังกฤษ
พระราชวังพลาเซ็นเทีย
เฟลีเปที่ 2 แห่งสเปน
ฟุตบอลในเอเชียนเกมส์ 2018 – ทีมชาย
ฟุตบอลชายในเอเชียนเกมส์ 2018 จะจัดขึ้นตั้งแต่วันที่ 14 สิงหาคม ถึง 1 กันยายน พ.ศ. 2561 เป็นครั้งที่ 17 ของ ทีมชาย ครั้งนี้ประกอบไปด้วย 24 ทีมจากทั่วทวีปเอเชีย โดย เกาหลีใต้ เป็นแชมป์เก่า
โปรแกรมการแข่งขันของประเภททีมชายได้ถูกเปิดตัวเมื่อวันที่ 15 กุมภาพันธ์ พ.ศ. 2561.
ทัวร์นาเมนต์นี้จะจัดขึ้นในสี่สนามแข่งขันผ่านสี่เมือง. สนามกีฬาปากันซารี ในเมืองจีบีนง จะรับหน้าเสื่อเป็นเจ้าบ้านในเกมนัดชิงชนะเลิศในวันที่ 1 กันยายน พ.ศ. 2561
พิธีการจับสลากสำหรับทัวร์นาเมนต์นี้ได้จัดขึ้นเมื่อวันที่ 15 กรกฎาคม พ.ศ. 2561. 32 ทีมในประเภททีมชายได้ถูกจับสลากอยู่ในแปดกลุ่มจากสี่ทีม. ทีมที่ได้รับการจัดวางอยู่ในสี่โถขึ้นอยู่กับผลงานในเอเชียนเกมส์สามครั้งที่ผ่านมา. ชาติเจ้าภาพ อินโดนีเซีย ได้ถูกกำหนดอัตโนมัติให้อยู่ในตำแหน่ง เอ1. สิงคโปร์ถูกรวมอยู่ในการเป็นทีมวางแต่คณะกรรมการโอลิมปิกนานาชาติได้ตัดสินใจส่งทีม. สมาคมโอลิมปิกอินเดีย (ไอโอเอ) ได้ตัดสินใจที่จะส่งทีมฟุตบอลอินเดียสู่เอเชียนเกมส์.
สองทีมที่ดีที่สุดของแต่ละกลุ่มจะได้ผ่านเข้าสู่รอบ 16 ทีมสุดท้าย.
"เวลาทั้งหมดคือเวลาท้องถิ่น, WIB ."
จีน ฮาร์โลว์
จีน ฮาร์โลว์  ชื่อเกิดฮาร์ลีน ฮาร์โลว์ คาร์เพนเตอร์ (Harlean Harlow Carpenter; 3 มีนาคม 1911 – 7 มิถุนายน 1937) เป็นนักแสดงภาพยนตร์ชาวอเมริกัน เป็นเซ็กซ์ซิมโบลแห่งคริสต์ทศวรรษ 1930
ฮาร์โลว์เซ็นสัญญากับผู้กำกับฮาเวิร์ด ฮิวส์มีผลงานสำคัญเรื่องแรกคือ "Hell's Angels" (1930) แต่ก็ตามมาด้วยผลงานที่ไม่ประสบความสำเร็จอีกหลายเรื่อง ก่อนที่เธอจะเซ็นสัญญากับเมโทร-โกลด์วิน-เมเยอร์ ในปี 1932 ฮาร์โลว์ยังเป็นสตรีคนสำคัญของเอ็มจีเอ็ม แสดงในหนังดังอย่าง "Red Dust" (1932), "Dinner at Eight" (1933), "Reckless" (1935) และ "Suzy" (1936) ด้วยความนิยมในตัวเธอทำให้เธอมีผลงานแซงเพื่อนร่วมงานในเอ็มจีเอ็มอย่าง โจน ครอว์ฟอร์ดและนอร์มา เชียเรอร์ เธอกลายเป็นหนึ่งในดาราหนังที่ยิ่งใหญ่ที่สุดของโลกในปลายคริสต์ทศวรรษ 1930 มักได้ฉายาว่า "Blonde Bombshell" และ "Platinum Blonde" เธอยังมีชื่อเสียงจาก "หัวเราะลวงเสน่ห์" ในผลงานภาพยนตร์
ฮาร์โลว์เสียชีวิตด้วยวัย 26 ปี ระหว่างการถ่ายทำหนังเรื่อง "Saratoga" ผลงานถ่ายทำเสร็จด้วยการใช้ตัวแสดงแทนเธอ และออกฉายใน 1 เดือนหลังจากฮาร์โลว์เสียชีวิต สถาบันภาพยนตร์อเมริกันให้เธออยู่อันดับ 22 ของดาราหญิงที่ยิ่งใหญ่ที่สุดของภาพยนตร์คลาสสิกฮอลลีวูด
ฮะรัมฟอเทเมเยแมอ์ซูเมฮ์
ฮะรัมฟอเทเมเยแมอ์ซูเมฮ์  ตั้งอยู่ที่โกม ซึ่งชีอะฮ์ถือเป็นเมืองศักดิ์สิทธิ์ที่สุดอันดับ 2 ในประเทศอิหร่านรองจากแมชแฮด
ฟอเทเมฮ์ แมอ์ซูเมฮ์ เป็นพี่/น้องสาวของอะลี อัรริฎอ อิหม่ามคนที่ 8 และลูกสาวของมูซา อัลกาซิม อิหม่ามคนที่ 7 ในอิสลามนิกายชีอะฮ์ ผู้หญิงจะได้สถานะนักบุญถ้าเธอเป็นญาติใกล้ชิดกับหนึ่งในสิบสองอิหม่าม นั่นทำให้เธอได้สถานะเป็นนักบุญ และฮะรัมในโกมเป็นหนึ่งในอารามชีอะฮ์ที่สำคัญที่สุดในประเทศอิหร่าน โดยมีมุสลิมชีอะฮ์เดินทางมาขอพรที่นี่พันกว่าคน
นอกจากนี้ในสุสานมีลูกสาวทั้งสามของมุฮัมมัด อัตตะกี อิหม่ามคนที่ 9 ของชีอะฮ์ด้วย
ความพิเศษ.
มัสยิดนี้ประกอบด้วยห้องสุสาน ลานสนาม 3 แห่ง และหอละหมาด 3 แห่ง ทำให้มีพื้นที่รวม หอละหมาดทั้งสามแห่งมีชื่อดังนี้: "Tabātabā'ī", "Bālā Sar" และ "A‘dham"
สถานฝังร่างอันบริสุทธิ์ของฟาติมะฮ์ มะอ์ซูมะฮ์ ได้มีการบูรณะซ่อมแซมและต่อเติมเรื่อยมาในหน้าประวัติศาสตร์.
ใน ฮ.ศ. ๖๐๕ อะมีร มุซัฟฟัร อะห์มัด บินอิสมาอีล ตระกูลใหญ่แห่งมุซัฟฟัร เป็นผู้เชี่ยวชาญในการผลิตกระเบื้องผู้โด่งดังแห่งยุค มุฮัมหมัด บินอะบี ฏอเฮรกอชีย์ กุมมีย์ ได้ทำการสร้างและออกแบบกระเบื้องที่มีลวดลายหลากหลายไว้สำหรับประดับสุสาน. เขาใช้เวลา ๘ ปี ในการสร้างงานชิ้นนี้ และในปี ๖๑๓ การประดับกระเบื้องจึงแล้วเสร็จ.
จากคำบันทึกของ Jean Chardin นักเดินทางชาวฝรั่งเศสแห่งยุคซะฟาวีย์ (Safavid) ได้จารึกใน “มุชตาก ดาร” กล่าวถึงปีที่สร้างเอาไว้ ซึ่งคำนวณตามการเรียบเรียงอักษรแบบอาหรับที่ ๑๐๖๕ (ยุคกษัตริย์ชาอับบาสที่ ๒).
ในปีสุริยคติ 1377 (ปีอิหร่าน) สถานฝังพระศพได้มีการบูรณะซ่อมแซมขึ้นในรูปแบบใหม่ ซึ่งทำจากกระเบื้องและหิน และผนังด้านในประดับด้วยหินอ่อนสีเขียว.
ฎอเรี๊ยะห์ (Zarih).
ในปี ๙๖๕ จัทรคติ กษัตริย์ตะฮ์มาสบ์ ซะฟาวีย์ (Shah Tahmasb Safavid) ได้สั่งให้สร้างฎอเรี๊ยะห์ด้วยอิฐขึ้นสี่ด้าน ซึ่งแต่ละด้านประดับด้วยกระเบื้องโมเสคเจ็ดสี โดยให้แต่ละด้านมีช่องไฟเพื่อให้ประชาชนที่มาเยี่ยมเยือนสามารถมองเห็นสุสานด้านใน และสามารถหย่อนเงินบริจาคของตนลงไปในฎอเรี๊ยะห์ได้.
ในปี ๑๒๓๐ จัทรคติ กษัตริย์ฟัตฮ์อาลี ชาฮ์ ได้ประดับฎอเรี๊ยะห์นั้นด้วยเงิน ซึ่งฎอเรี๊ยะห์ดังกล่าวได้ชำรุดไปตามกาลเวลา และในปี ๑๒๘๐ จัทรคติ ได้มีการเปลี่ยนฎอเรี๊ยะห์เงินอันเก่าเป็นฎอเรี๊ยะห์เงินอันใหม่อีกครั้ง.
ฎอเรี๊ยะห์ดังกล่าวได้รับการบูรณะซ่อมแซมหลายครั้ง จนกระทั่งปีจัทรคติ ๑๓๖๘ ได้มีคำสั่งให้เปลี่ยนฎอเรี๊ยะห์อีกครั้ง โดยเพิ่มความละเอียดอ่อนและมีศิลป์อันงดงามตระการตาขึ้นกว่าเดิม ซึ่งฎอเรี๊ยะห์อันนี้ยังคงตั้งอยู่บนสุสานของท่านหญิงฟาติมะฮ์ มะอ์ซูมะฮ์ และปี ๑๓๘๐ สุริยคติ ได้มีการบูรณะซ่อมแซมอีกครั้ง. โดยได้ประดับฎอเรี๊ยะห์ด้วยการนำเงินแท้ ๙๒ และ๑๐๐ เปอร์เซ็นรวมกัน ที่ซื้อจากธนาคารกลางสาธารณรัฐอิสลามแห่งอิหร่าน และไม้ที่ใช้ในการสร้างฎอเรี๊ยะห์นั้นได้รับการออกแบบและแกะสลักโดยคณาจารย์หอศิลป์จากเมืองอิสฟาฮาน.
โดม.
โดมอันแรกที่ได้ถูกสร้างขึ้น (หลังจากหลังคากระโจมในยุคมูซา บิน คัซรอจ) เหนือสุสานของท่านหญิงฟติมะฮ์ มะอ์ซูมะฮ์ เป็นโดมที่มีลักษณะเหมือนหอคอย โดยได้รับการอนุเคราะห์จากซัยหนับบุตรสาวของมุฮัมหมัด ตะกีย์ ซึ่งใช้วัสดุในการสร้างจากอิฐ หิน และปูนปลาสเตอร์ ในช่วงกลางศตวรรษที่สาม.
เมื่อกาลเวลาผ่านไปและมีสตรีบางส่วนจากตระกูลอะละวีย์ถูกฝังใกล้กับสุสานของท่านหญิงฟาติมะฮ์มะอ์ซูมะฮ์ จึงทำให้มีการสร้างโดมอีกสองโดมขึ้นมาใกล้กับโดมอันแรก.
โดมทั้งสามยังคงอยู่จนถึงปีจันทรคติที่ ๔๔๗ จนกระทั่งในปีดังกล่าว มีร อบุลฟัฎล์ อะรากีย์ (รัฐมนตรีกระทรวงกลาโหม) ได้สนับสนุนให้เชคฏูซีย์ สร้างโดมขึ้นมาใหม่โดยให้กว้างและใหญ่ขึ้น (ให้โดมทั้งสามเป็นโดมเดียวกัน) และประดับประดาด้วยการวาดลวดลายด้วยสีต่างๆ ตกแต่งและประดับประดาด้วยอิฐ และกระเบื้องที่มีลวดลายงดงาม โดยไม่ให้มีซุ้มประตูเชื่อมต่อกันเพื่อให้สุสานต่างๆ ของบรรดาลูกหลานศาสดาได้รวมอยู่ภายใต้โดมเดียวกัน
ในปีจันทรคติที่ ๙๒๕ โดมดังกล่าวได้รับการบูรณะโดย ชาฮ์บัยกีย์ บีกัม ภริยา ชาฮ์อิสมาอีล และพื้นผิวด้านนอกของโดมให้ตกแต่งด้วยกระเบื้องโมเสค. และยังให้สร้างซุ้มประตูที่สูงสง่าพร้อมกับสองมะนาเระฮ์ (หอคอย) ในบริเวณลานอะตีกด้วย.
ในที่สุดปีจันทรคติที่ ๑๒๑๘ รัชสมัยของกษัตริย์ ฟัตห์อะลี ชาฮ์ กาจาร โดมได้ถูกตกแต่งด้วยอิฐสีทอง ซึ่งยังคงอยู่จนถึงปีสุริยคติที่ ๑๓๗๙.
ในปี ๑๓๘๐ โดมภายนอกถูกทำลาย และเพื่อป้องกันความเสียหายอื่น ๆ แก่โดมทอง จึงมีการสั่งซ้อมแซมให้กลุ่มเตาลียัต ออสตอเนะ มุก็อดดัส จัดหาผู้รับเหมา และมัสอูดีย์ โคมัยนีย์ ได้รับมอบหมายให้ปรับโครงสร้างและซ่อมแซมโดมดังกล่าว. เมื่อมีการบูรณะใหม่อิฐทองทั้งหมดถูกเก็บรวบรวมไว้. ได้มีค่าใช้จ่ายถึง ๒๕ พันล้านริยาลหลังจากการบูรณะใหม่ของโดมดังกล่าว และได้มีการเปิดฤกษ์โดมใหม่ในวันที่ ๖ เดือนโฮรดิบิเฮช (เดือนที่สองของอิหร่าน) ปีสุริยคติที่ ๑๓๘๔ โดยพณฯ มุฮัมหมัด ตะกีย์ เบฮ์ญัต.
เฟสติวัลโอเวอร์เชอร์ (ชอสตโกวิช)
เฟสติวัลโอเวอร์เชอร์ ในบันไดเสียง เอไมเนอร์ โอปุสที่ 96  ประพันธ์โดย ดมีตรี ชอสตโกวิช ออกแสดงครั้งแรกในปี 1954 ในงานคอนเสิร์ตที่จัดขึ้นที่โรงละครบอลชอย ในกรุงมอสโกเพื่อรำลึกถึงการครบรอบ 37 ปีการปฏิวัติเดือนตุลาคม ซึ่งเกิดขึ้นในปี 1917
วาทยากรวงดุริยางค์โรงละครบอลชอย Vassily Nebolsin พบว่าตัวเองไม่มีงานใหม่ที่เหมาะสมในการเปิดคอนเสิร์ต และติดต่อชอสตโกวิช เมื่อไม่กี่วันก่อน คีตกวีทำงานแต่งโอเวอร์เชอร์ด้วยความเร็วที่ยอดเยี่ยมและเสร็จในเวลา 3 วัน เห็นได้ชัดว่าเขาได้พื้นฐานจากโอเวอร์เชอร์รุสลันกับลุดมิลาของมีคาอิล กลิงคา ในปี 1842 และมีจังหวะที่มีชีวิตชีวาและสไตล์เพลงที่เหมือนกัน ขณะที่สไตล์สะท้อนชอสตโกวิช ชิ้นส่วนทั้งหมดใช้อุปกรณ์คลาสสิกแบบเดิม ๆ ของรูปแบบและความกลมกลืน
ผลงานชิ้นนี้ถือเป็นเพลงมาตรฐานของวงดุริยางค์ การถอดความเป็นวงดนตรีจัดทำขึ้นโดย Donald Hunsberger ในปี 1965 และมีการเล่นโดยวงดนตรีหลายวงทั่วโลก
โอเวอร์เชอร์ยังถูกเล่นในพิธีเปิดกีฬาโอลิมปิกฤดูร้อน 1980 ในกรุงมอสโก และงานคอนเสิร์ตรางวัลโนเบลในปี 2009
Festive Overture (Shostakovich)
หอสมุดอะยาตุลลอฮ์มัรอะชีย์นะญะฟีย์
หอสมุด อะยาตุลลอฮ์ มัรอะชีย์ นะญะฟีย์ (; "Ayatollah Marashi Najafi" ) เป็นหนึ่งในหอสมุดขนาดใหญ่ในอิหร่าน ปัจจุบันหอสมุดแห่งนี้มีหนังสือที่ตีพิมพ์มากกว่า 1,000,000 เล่ม และต้นฉบับที่เขียนด้วยมือ 42,000 ฉบับ
หอสมุดนี้ได้ก่อตั้งและพัฒนาขึ้นโดยค่าใช้จ่ายของมัรอะชีย์ นะญะฟีย์ นักวิชาการชาวชีอะฮ์ในปีศักราชอิหร่าน 1344 (ค.ศ. 1965–66) ดังในพินัยกรรมที่ติดไว้บนหลุมฝังศพของเขาที่เขียนว่า ท่านได้อธิบายถึงแรงบันดาลใจในการรวบรวมหนังสือและการจัดตั้งหอสมุดว่า “วันหนึ่งฉันกำลังเดินผ่านกัยศะรียะฮ์แห่งเมืองนะญัฟ ฉันได้เห็นนักวิชาการกลุ่มหนึ่งได้รวมตัวกัน ณ สถานแห่งหนึ่ง... ฉันเห็นว่ามีคนหนึ่งยืนบนไม้ และกำลังเสนอขายหนังสือต่าง ๆ ในราคาที่ถูกมาก... ฉันยืนดูอยู่ครู่หนึ่ง เห็นว่าหนังสือส่วนมากนั้นเกี่ยวกับอิสลามและเป็นหนังสือของชีอะฮ์ซึ่งบุคคลหนึ่งชื่อว่า กาซิม ได้ซื้อไปเป็นจำนวนมาก... ฉันจึงถามผู้คนว่าเขาเป็นใครกัน ? พวกเขาตอบว่า เขาเป็นตัวแทนกงสุลอังกฤษ ณ เมืองแบกแดด ฉันแอบคิดว่า... เขาซื้อมันไปเพื่อทำลาย หรือต้องการรวบรวมแหล่งข้อมูลชั้นต้นของชีอะฮ์ที่เคยอยู่ในมือบรรดาอุละมา (ผู้รู้) จนกระทั้งว่าพวกเราไม่สามารถหามาอ้างอิงได้ (ในภายหลัง) เช่นหนังสือ มะดีนะตุลอิล ของเชคซอดูก ที่ท่านได้เขียนขึ้นเองและอธิบายเอาไว้ หากหนังสือเล่มนี้อยู่ในมือของเรา เราก็ไม่ต้องพึ่งพา กุตุบอัรบะอะฮ์” ในช่วงชีวิตของมัรอะชีย์ นะญะฟีย์ ท่านได้เขียนหนังสือกว่า 148 เล่ม ซึ่งคำวินิจฉัยบทความเคยได้รับการนำเสนอแต่โดยส่วนมากยังไม่ได้ตีพิมพ์จนถึงปัจจุบัน มัรอะชีย์ นะญะฟีย์ เสียชีวิตไม่นานหลังจากพิธีวางศิลาฤกษ์ของอาคารห้องสมุดหลังใหม่ในปี พ.ศ. 2532
ประวัติความเป็นมาและการบริหารจัดการ.
ซัยยิด มะฮ์มูด มัรอะขีย์ บุตรชายของมัรอะชีย์ นะญะฟีย์ ผู้บริหารห้องสมุดกล่าวว่า “ในแง่คุณภาพของหนังสือฉบับต่าง ๆ ที่บันทึกด้วยความประณีตและมีความเก่าแก่อย่างมาก นับได้ว่าเป็นหอสมุดที่ใหญ่ที่สุดในอิหร่าน และเป็นหอสมุดที่ใหญ่เป็นอันดับสามของโลกอิสลาม และถูกรู้จักในนามศูนย์กลางวัฒนธรมมนานาชาติโลก” หอสมุดนี้ตั้งอยู่ในเมืองโกม (Qom) ห่างจากฮะรัมท่านหญิงฟาติมะฮ์ มะอ์ซูมะฮ์ (Fatima Masomeh) 100 เมตร ซึ่งสุสานของผู้ก่อตั้งก็อยู่ใกล้ ๆ กัน หอสมุดก่อตั้งขึ้นเมื่อปี พ.ศ. 2506 และได้รับการพัฒนาใน พ.ศ. 2522 และ 2531 นักวิชาการที่ได้ใช้ประโยชน์จากห้องสมุดนี้ได้แก่ อับบาส อิกบาล ออชติยานีย์ (Abbas Iqbal Ashtiani) บะดีอุซซะมาน ฟุรูซานฟัร (Badi'al Zaman Foruzanfar) และออกอ โบโซร เตหะรานีย์ (Aqa Taherani) หอสมุดนี้ได้รับทุนสร้างโดยมัรอะชีย์ นะญะฟีย์ และทายาท รวมทั้งจากองค์การการกุศลอื่น ๆ จนแล้วเสร็จในปี พ.ศ. 2540 ตั้งแต่ปีดังกล่าวหอสมุดกลายเป็นขององค์กรเอกชนโดยไม่เกี่ยวข้องกับรัฐ ซึ่งได้รับงบประมาณประจำปีทุกปี หอสมุดนี้อยู่ภายใต้กฎหมายลิขสิทธิ์, และสอดคล้องกับมติที่ 205 ของสภาสูงสุดแห่งการปฏิวัติทางวัฒนธรรม, กระทรวงวัฒนธรรมและแนวทางอิสลาม ซึ่งหากมีการจัดพิมพ์หนังสือในประเทศอิหร่าน ทางผู้จัดจำหน่ายจำเป็นต้องมอบสำเนาหนังสือหรือสิ่งพิมพ์ที่เผยแพร่ดังกล่าวไปยังหอสมุดด้วย การบริหารจัดการหอสมุดเป็นไปตามความประสงค์ของมัรอะชีย์ นะยะฟีย์ คือให้คนในครอบครัวเป็นผู้ดูแลจัดการ อิมามโคมัยนีย์ได้กล่าวถึงหอสมุดแห่งนี้ว่า “หอสมุดอายาตุลลอฮ์ นะญะฟีย์ มัรอะชีย์ เป็นหอสมุดที่ไม่เหมือนกับห้องสมุดอื่น ๆ และสามารถกล่าวได้ว่าในอิหร่าน มีอยู่ที่เดียวเท่านั้น” ในหนังสือเรียนภาษาเปอร์เซีย ม. 2 บทเรียนที่ 28 ได้กล่าวถึงรายงานการเยี่ยมชมหอสมุดดังกล่าว เพื่อให้นักเรียนได้ศึกษาทำความรู้จัก ผู้อำนวยการหอสมุดได้กล่าวถึงการเยี่ยมชมของบรรดานักพรตชาวยิวเมื่อเห็นหนังสือที่เขียนด้วยภาษาฮีบรูว่า “ได้มีคอคอม (พระยิว จากสหรัฐ 3 คน และอังกฤษ 2 คน) ได้มาเยือนอิหร่าน โดยพวกเขามีเวลาเยี่ยมชมเมืองโกม 3 ชั่วโมง ลำดับแรกพวกเขาได้มายังหอสมุดแห่งนี้ เมื่อพวกเขามองเห็นตำราฉบับลายมือ โดยเฉพาะฉบับที่เขียนด้วยภาษาฮีบรูในตู้โชว์ ทำให้พวกเขาตกตะลึกเป็นอย่างมาก” นักแปลของพวกเขากล่าวว่า พวกเขา (คอคอม) กล่าวว่าเมืองโกมคือศูนย์กลางการปฏิวัติ พวกเขา (คอคอม) คิดว่าหนังสือต่าง ๆ ของเราโดนเผาไปก่อนหน้าการปฏิวัติเสียแล้ว แต่เรากลับเห็นว่าหลักฐานตำราของพวกเราถูกเก็บไว้ในตู้โชว์ โดยว่างใกล้กับหนังสือต่าง ๆ ของพวกเขา (หนังสืออิสลาม) ซึ่งพวกเขาได้ให้เกียรติ และเชื่อไปยังตำราของพวกเขาเองและเชื่อยังตำราของเราด้วย บรรณารักษ์กล่าวแก่พวกเขาว่า เราเชื่อว่าท่านศาสดามูซา (อ.) คือศาสดาท่านหนึ่งจากพระเจ้าของเรา เราไม่มีปัญหากับชาวยิว การเยี่ยมชมหอสมุดดึงดูดพวกเขาเป็นอย่างมาก จนพวกเขาบอกว่า 3 ชั่วโมงของเรา คือที่แห่งนี้”
ทรัพยากรตำราต่าง ๆ.